cyanic-selkie/wikianc huggingface dataset:
Մոնտեքիո Մաջորե
Հայտնի մարդիկ
Քրիստիան Մաջո (ծն. 11 փետրվարի 1982 թվական), ֆուտբոլիստ։
Արտաքին հղումներ
Կատեգորիա:Իտալիայի բնակավայրեր
Կուսանաց անապատ (Ոսկանապատ)
Կուսանաց անապատ (նաև՝ Կուսանաց Սուրբ Աստվածածին անապատ կամ Կուսանաց Սուրբ Ոսկեանց անապատ ), հայկական վանքային համալիր Արցախի Հանրապետության Շահումյանի շրջանի Ոսկանապատ գյուղի հարավային ծայրում՝ ձորի մեջ, գետի ձախ ափին ։
Պատմություն
Հիմնադրման ժամանակի վերաբերյալ ստույգ տվյալներ չկան, բայց կարելի է հաստատ ասել, որ անապատը գոյություն է ունեցել նախքան 1684 թվականին, քանի որ հիշյալ թվականին ստեղծված մի ավետարանի հիշատակարանում նշվել է. «...արդ ես Սարգսի որդի Խոջա Պատիս, առի զսուրբ աւետարանս ի ձեռաց անօրինաց եւ ետու վախմ ի դուռն Ոսկանապատու կուսանաց անապատին, Աստուածածին սուրբ տաճարին...» ։
Եկեղեցու հորինվածքային և կառուցողական առանձնահատկությունների ուսումնասիրությունը թույլ է տալիս շինությունը համարել 17-րդ դարի կառույց. ընդ որում չի բացառվում, որ անապատը նվերներ է ստացել (ի թիվս և հիշյալ ավետարանը) հենց կառուցման ավարտից անմիջապես հետո ։
1885 թվականի մի վավերագրում անապատը հիշվում է Սուրբ Ոսկեանց անունով ։
Ծանոթագրություններ
Կատեգորիա:Գյոյգյոլի շրջանի վանքեր և եկեղեցիներ Կատեգորիա:17-րդ դարի հայկական վանքեր և եկեղեցիներ
Կուսանաց անապատ (այլ կիրառումներ)
Կուսանաց անապատ անունը կարող է վերաբերել.
Ասսամ
Ասսամ կամ Ասսամիյա (ասսամերեն՝ অসম, /əˈsæm/, Ôxôm, [ɔxɔm]), նահանգ Հնդկաստանի հյուսիս-արևելքում, կենտրոնը՝ Դիսպուր։ Նահանգը աշխարհում հայտնի է ասսամի թեյով ։
Պատմություն
7-րդ դարից Ասսամի տարածքը հայտնի է եղել Կամարուպա անվամբ։ 13-րդ դարում Ասսամը գրավել են ահոմները - (Բիրմայի թայլանդցի ժողովուրդ), որոնք իրենց պետությունն են ստեղծել՝ Ահոմի թագավորություն (կամ Ասսամի թագավորություն, 1228-1826 թվականներ), որի անունով էլ կոչվել է երկիրն ու ժողովուրդը։ Ժամանակի ընթացքում ահոմները ձուլվելով տեղաբնիկներին, ընդունել են նրանց լեզուն և կուլտուրան։ Առաջին անգլո-բիրմայական պատերազմի (1823-1826) արդյունքում բիրմացիները պարտվեցին և Յանդաբուի պայմանագրի համաձայն 1826 թվականին բրիտանացիները Ահոմի թագավորությունն իրենց հսկողության տակ վերցրին։
1979-1985 թվականներին Բրահմապուտրայի հովիտներում պայքար էր մղվում «ասսամը ասսամցիների համար» (անգլերեն Assam Agitation) կարգախոսով՝ հանուն ձայնի ազատության և ընտրության իրավունքի։ Այն ճնշվեց Հնդկաստանի կառավարության կողմից ։ Նոր նահանգների ձևավորումը չմեղմեզ պայքարը, այլ վերածվեց զինված հակամարտության։ Ակտիվությունն է՛լ ավելի աճեց Ասսամի ազատագրման միացյալ ճակատ (ULFA) և Բոդոլանդի ազգային-դեմոկրատական ճակատ (NDFB), հետագայում UPDS, HPDC զինված խմբավորումներ, կազմակերպությունների ստեղծումը։ Այդ կռիվների արդյունքում արտագաղթի խնդիրը սրվեց։ Բոդոլանդը 2003 թվականին ինքնավարություն ստանալով դադարեցրեց պայքարը։
Կլիմա
Կլիման արևադարձային մուսսոնային է, տարեկան 2 հազ. մմ (Ասսամի լեռներում՝ 10 հազ. մմ-ից ավելի) տեղումներով։ Գարնանը (մարտ-ապրիլ) և աշնանը(սեպտեմբեր-հոկտեմբեր), տեղումները և ջերմաստիճանը սովորաբար հաճելի և չափավոր են։ Ամռան առավելագույն ջերմաստիճանը 95-100 °F կամ 35-38 °C, իսկ ձմռանը նվազագույնը՝ 43-46 °F կամ 6-8 °C։
Վարչատարածքային բաժանում
Ասսամ նահանգի վարչական շրջաններն են․Ասսամի վարչական բաժանումը ըստ 2001 թվականի
Բնակչություն
Բնակչությունը՝ 26 մլն. 655 հազ. 528-ից (2001 թ.) 10 տարում 16.93% (2011 թ.) աճ է գրանցել, հասնելով ''31 մլն. 169 հազ. 272''-ի ։
Բնակչության կազմը՝ ասսամցիներ, բենգալացիներ, օրիաներ և այլն։ Առավել խիտ բնակեցված են Ասսամ նահանգի 27 վարչական շրջաններից Կամրուփ, Նագաոն, Սոնիթպուր, Բարփեթա, Դհուբրի, Դարանգ, Քաչար, Դիբրուջարհ, Թհինսուկիա, Կարիմգանջ շրջանները։ Կրոնական փոքրամասնությունները գերակշռում են Դհուբրի, Գոալպարա, Մարիգաոն, Նագաոն, Հայլականդի շրջաններում։
Հավատ
Բնակչության մեծ մասը դավանում է հինդուիզմ (65 %-ից ավել), իսլամ (մոտ 31 %), քրիստոնեություն (3,7 %)։ Ոչ մեծ քանակ են կազմում բուդդիստները, սիկխերը, ջայնիստները։ Ասսամական ցեղերի շրջանում ամենատարածվածը հինդուիզմն է (90,7 %) և քրիստոնեությունը (8,8 %)։
Տնտեսություն և արդյունաբերություն
Բնակչության 80%-ը զբաղվում է գյուղատնտեսությամբ։ Բնակչության մի մասը աշխատում է թեյի պլանտացիաներում։ Նաև մշակում են, ջութ, բրինձ, կորեկ, եգիպտացորեն, լոբազգիներ, ինչպես նաև ծխախոտ, բամբակ, շաքարեղեգ, գոնգեղ, մանանեխ, մրգեր, բանջարեղեն։ Կան սննդի և թեթև արդյունաբերության ձեռնարկություններ։ Բնակչության մի մասն էլ աշխատում են նավթահորերում։ Զարգացած են տարբեր արհեստներ՝ ջուլհակագործություն, խեցեգործություն և այլն։ Արդյունահանվում է նավթ, քարածուխ և սիլիմանիտ։
Ասսամական գրականություն
Ասսամական գրավոր ամենահին հուշարձանը բանաստեղծ Հեմ Սարասվաթիի «Պրախլադչարիթա» պոեմն է (13-րդ դար)։ Հետագայում ասսամական մշակույթը կարևոր տեղ է գրավել հնդկական բազմալեզու գրականության մեջ։ 14-16-րդ դարերում մեծ ճանաչում են գտել բանաստեղծ Մադհավ Կանդալին և կրոնա-ռեֆորմատորական շարժման պարագլուխ, ասսամական թատերգության հիմնադիր Սանկարդևը։
18-19-րդ դարերում, արտաքին հարձակումների պատճառով, երկրի տնտեսական և մշակութային կյանքն անկում է ապրել։ 19-րդ դարի երկրորդ կեսը նշանավորվել է լուսավորական շարժման վերելքով, երևան են եկել գրական նոր ժանրեր՝ պատմվածք, վեպ (Լ. Բեզբարուա, Ռ. Բարդոլոյ) և այլն։ Ասսամական գրականության համար բնորոշ են անգլիական գաղութարարների դեմ գրված գործերը (Պ. Չոուդխուրի, «Հրաշեկ երգեր»)։ Սոցիալական պրոբլեմատիկան, հասուն հոգեբանությունը, իրականության ռեալիստական նկարագրությունն են տվել ասսամական ժամանակակից գրողներ Ս. Ա. Մալիկան, Չ. Կ. Գոգոյան, Բ. Կ. Բհաթաչարյին, Դինանաթհա Շարմին, Պ. Պհուկանան։
Տես նաև
Ասսամական գրականություն
Գրականություն
Կատեգորիա:Ասսամ Կատեգորիա:1947 հիմնադրված պետություններ և տարածքներ Կատեգորիա:Անգլիախոս երկրներ և տարածքներ
Հովհաննես Հովհաննիսյան (ֆուտբոլիստ)
Ակումբային կարիերա
Հովհաննես Հովհաննիսյանը վաղ հասակից սկսել է հետաքրքրվել ֆուտբոլով։ Ընտանիքում դրական են վերաբերվել ֆուտբոլին և չեն խոչընդոտել որդու ցանկությանը, ինչպես ավագ եղբոր՝ Կամոյի դեպքում, որի հետքերով էլ գնացել է Հովհաննեսը։
Հովհաննես Հովհաննիսյանը «Փյունիկ» ֆուտբոլային դպրոցի սան է։ Ինչպես ակումբի սաներից շատերը, Հովհաննիսյանը նույնպես իր պրոֆեսիոնալ կարիերան սկսել է պատանեկան և երիտասարդական թիմերում։ Առաջին խաղն անցկացրել է «Փյունիկ-3»-ի կազմում՝ 2009 թվականի մրցաշրջանում հանդես գալով առաջին լիգայում։ Հետագայում տեղափոխվել է «Փյունիկ-2»։ Երկու ակումբներում էլ Հովհաննիսյանը ցուցաբերել է ռմբարկուի իր ունակությունները։
Դա արժանացել է գլխավոր թիմի մարզչական շտաբի ուշադրությանը, որի կազմում Հովհաննիսյանն իր նորամուտը նշել է 2010 թվականի մայիսի 14-ին՝ «Շիրակի» դեմ տնային հանդիպման ժամանակ, որտեղ վերջին րոպեին փոխարինել է Մարկոս Պիզզելլիին և չի հասցրել դրսևորել իրեն ։ Ընդհանուր առմամբ նա մրցաշրջանում անցկացրել է երկու հանդիպում՝ երկուսում էլ դուրս գալով փոխարինման հանդիպման վերջին րոպեներին։ Սակայն հաջորդ մրցաշրջանից նրա նկատմամբ վստահությունը մեծացել է։ Դա կապված էր նրա հետ, որ մի շարք խաղացողներ տեղափոխվել են եվրոպական ավելի ուժեղ ակումբներ (Գևորգ Ղազարյան, Մարկոս Պիզզելլի, Էդգար Մանուչարյան և այլք)։ Հովհաննիսյանն սկսեց հաճախ խաղադաշտ դուրս գալ թիմի հիմնական կազմում։ Խաղադաշտ դուրս գալու հետ սկսել է երևալ արդյունքը․ 25 խաղում նա խփել է 6 գոլ։ 2011 թվականին Հովհաննիսյանը նշել է իր նորամուտը Չեմպիոնների լիգայում։ Նա մասնակցել է երկու խաղի չեխական «Վիկտորիայի» դեմ, բայց նորամուտը մթագնել են երկու խոշոր հաշվով պարտությունները (0:4 տնային և 1:5 արտագնա) ։ Նույն թվականի սեպտեմբերի 24-ին մասնակցել է Հայաստանի Սուպերգավաթի խաղարկության շրջանակներում անցկացված խաղին, որտեղ «Փյունիկը» 3:0 հաշվով հաղթել է «Բանանցին»։ Հանդիպման 76-րդ րոպեին Հովհաննիսյանը փոխարինել է Ղուկաս Պողոսյանին ։
Կարիերան հավաքականում
2011 թվականին Հայաստանի երիտասարդական հավաքականի մարզիչը Հովհաննիսյանին հրավիրել է հավաքական։ Նույն թվականի հունիսի 7-ին Հովհաննիսյանը նշել է նորամուտը հավաքականում՝ մասնակցելով Եվրոպայի մինչև 21 տարեկանների առաջնության նախընտրական փուլում՝ մասնակցելով Չեռնոգորիայի երիտասարդական հավաքականի դեմ մեկնարկային խաղին, որտեղ Հայաստանի երիտասարդական հավաքականը 4:1 հաշվով ջախջախիչ պարտության է մատնել իր հակառակորդին։ Իսկ Հովհաննիսյանը դարձել է երրորդ գնդակի հեղինակը՝ աչքի ընկնելով հանդիպման 77-րդ րոպեին ։
Նորամուտային խաղից չորսուկես ամիս անց Հայաստանի մինչև 19 տարեկանների հավաքականի կազմում Հովհաննիսյանը մասնակցել է Սլովակիայի, Հունաստանի և Անդորրայի հավաքականներիդ եմ խաղերին։ Խաղալով պատանեկան հավաքականում՝ ցուցաբերել է բարձր արդյունավետություն՝ 6 խաղում խփելով 4 գնդակ։ Իսկ երիտասարդական հավաքականի կազմում խաղալու ընթացքում թիմը մինչև վերջին տուրը հավակնել է դուրս գալ խմբից, բայց Չեխիայի երիտասարդական հավաքականի հաղթանակը թույլ չի տվել։
Արտաքին հղումներ
Կատեգորիա:Հայ ֆուտբոլիստներ Կատեգորիա:Փյունիկի ֆուտբոլիստներ Կատեգորիա:Գանձասարի ֆուտբոլիստներ
Google Drive
Google Drive, ֆայլային հոսթինգ, որը ստեղծվել և կիրառվում է Google ընկերության կողմից ։ Իր ֆունկցիաների մեջ են մտնում Համացանցում ֆայլերի պահպանումը, ընդհանուր թույլտվությունը և համատեղ խմբագրումը։ Google Drive-ի կազմի մեջ են մտնում Google Docs-ը, Sheets-ը և Slides-ը՝ տեքստային փաստաթղթերի, էլեկտրոնային աղյուսակների, տեսացուցադրությունների, գծագրերի, վեբ-շաբլոնների և այլ ֆայլերի հետ համատեղ աշխատանքի համար նախատեսված օֆիսային հավելվածների հավաքածուն։ Drive-ի հանրամատչելի փաստաթղթերը ինդեքսացվում են որոնման համակարգերի կողմից։
Google Drive-ը ներկայացվել է 2012 թվականի ապրիլի 24-ին, իսկ 2014 թվականի հոկտեմբերին ուներ 240 միլիոն ամենամսյա ակտիվ օգտատեր։
Google Drive for Education
Google Drive for Education ծառայությունը մեկնարկվել է 2014 թվականի սեպտեմբերի 30-ից։ Այն անվճար է Google Apps for Education-ի բոլոր բաժանորդների համար։ Օգտատերերին տրամադրվում է տվյալների պահպանման անսամանափակ տարածություն և մինչև 5 ՏԲ չափսով ֆայլերի բեռնման հնարավորություն ։
Docs, Sheets և Slides
Google Docs, Sheets և Slides, օֆիսային վեբ-հավելվածների անվճար փաթեթ, որը ինտեգրված է Google Drive-ի հետ։ Իր օգնությամբ կարելի է օնլայն ստեղծել և մշակել փաստաթղթերը և նրանց հետ այլ օգտատերերի հետ միաժամանակ աշխատել։ 2012 թվականի հոկտեմբերից այս անվանումները պաշտոնապես օգտագործվում են տեքստային պրոցեսորի, էլեկտրոնային աղյուսակների խմբագրիչի և տեսացուցադրիչների հետ աշխատելու համար նախատեսված հավելվածի համար։ Բոլոր երեք ծառայությունները մատչելի են վեբ-հավելվածների, օֆլայն-ռեժիմի աջակցությամբ Chrome-ի հավելվածների և Android-ի և iOS-ի համար բջջային հավելվածների համար, դրանք աշխատում են Microsoft Office-ի ֆորմատների հետ։ Բացի տվյալ խմբագրիչներից, փաթեթի մեջ են մտնում Google Forms-ը, Google Photos-ը և Google Sheets-ի բետա տարբերակը։ Forms-ը և Sheets-ը մատչելի են միայն վեբ-հավելվածների տեսքով, իսկ Photos-ը՝ նաև որպես Chrome-ի հավելված։ Google Docs-ը լիովին ինտեգրված է Google Drive-ի հետ, որի մեջ պահպանվում են խմբագրիչներում ստեղծվող բոլոր ֆայլերը։
Մինչ 2012 թվականի ապրիլ ամիսը, Google Drive-ի հայտնվելը, Google Docs-ը նույնպես եղել են օնլայն-պահեստ։ Այժմ Google Docs-ու բոլոր ստեղծվող ֆայլերը պահպանվում են Drive-ում, իսկ docs.google.com URL-ը վերահղվում է դեպի Google Drive: Այս առումով պահպանման տարածությունը 1 ԳԲ-ից դառել է 5 ։
Google Docs-ը ստեղծված են եղել երկու ապրանքների հիման վրա՝ Writely-ի և Google Sheets-ի։ Writly-ն Upstartle ընկերության կողմից ստեղծված տեքստային պրոցեսոր է, որը թողարկվել է 2005 թվականի օգոստոսին ։ Google ընկերությունը նրան գնել է 2006 թվականի մարտի 9-ին ։ Google Sheets-ը մեկնարկվել է 2006 թվականի հունիսի 6-ից, երբ Google-ը ձեռք էր բերել 2Web Technologies-ը և ի սկզբանե առաջարկվել են փորձառական տարբերակի տեսքով ։ Ներկայացումների խմբագրիչը ավելացվել է 2007 թվականի սեպտեմբերի 17-ին՝ Tonic Systems-ի ձեռքբերումից հետո (2007 թվականի ապրիլի 17-ին) ։ Google Apps-ի բետա տարբերակը օգտատերերի մատչելի է դարձել 2007 թվականի փետրվարին, իսկ նույն տարվա սեպտեմբերին թողարկվել է վերջնական տարբերակը։
2012 թվականի հունիսից Chrome OS-ը և Chrome սարքերը օժանդակում են օֆլայն-ռեժիմը։ Ի սկզբանե տվյալ ֆունկցիան մատչելի էր միայն Docs-ում ։ 2013 թվականի հունվարին այն հայտնվել է Slides-ում, իսկ դեկտեմբերին՝ Sheets-ում ։
Google Docs-ը պաշտոնապես աջակցվում է Firefox (երկու վերջին տարբերակները), Internet Explorer (9-րդ տարբերակից սկսած), Safari և Chrome դիտարկիչները, նաև Microsoft Windows, Apple OS X, Linux և Chrome OS օպերացիոն համակարգները ։
Պատմություն
2012 թվականի ապրիլի 24-ին ծառայությունը ներկայացվել է օգտատերերին ։
2012 թվականի մայիսի 18-ին ավտոմատացված թարգմանության հավելվածների մշակող PROMT ընկերությունը դիմել է իր տարբերանշանի գրանցման համար, որը նման էր եռագույն եռանկյան, ինչը և պայմանավորված էր Google Drive-ի տարբերանշանը PROMPT-ի տարբերանշանին նմանակելու հետ ։
Պահպանման տարածություն
2013 թվականի մայիսի 13-ին Google-ը հայտարարել է Gmail-ի, Google Drive-ի և Google+ Photos-ի լիմիտների միացման մասին։ Gmail-ի 10 ԳԲ-ի և Google Drive-ի ու Google Photos-ի 5 ԳԲ-ի տեղ օգտատերը միանգամից ստանում է 15 ԳԲ ամեն ինչի համար, այդ թվում նաև՝ Google Drive-ի ։
Կլիենտ
Ծառայության մեկնարկի ժամանակ կլիենտային ծրագրային ապահովումը մատչելի էր տվյալ հարթակների համար՝ Windows XP-յի, Windows Vista-յի, Windows 7-ի, Windows 8-ի, Windows 10-ի կամ Mac OS X Lion (10.7)-ի և Snow Leopard (10.6)-ի կառավարմամբ անձնական համակարգիչներ․ Android Eclair կամ ավելի նոր ՕՀ-ով (2.1-ից սկսած) սմարթֆոններ ու պլանշետներ․ iPhone-ներ և iPad-ներ (iOS 3-ով կամ ավելի նոր տարբերակներով) ։ Linux-ի օժանդակումը բացակայում է, բայց Google Docs-ի մենեջեր Թերեզա Վուն (Teresa Wu) հաստատել է, որ տվյալ ուղղությամբ վարվում են աշխատանքներ ։ Ամպային պահոցը կինտեգրացվի Chrome OS-ի հետ սկսած 20 տարբերակից։ Դրա մասին Wired ամսագրի հետ հարցազրույցի ժամանակ պատմել է Սանդար Պիչաին (Sundar Pichai) ։
Ֆայլերի աջակցվող ձևաչափեր
Google Drive viewer օժանդակում է հետևյալ ֆորմատի ֆայլեր ՝
Արտաքին հղումներ
Կատեգորիա:2012 հիմնադրումներ
Էլ Տոբոսո
Էլ Տոբոսո (El Toboso), մունիցիպալիտետ Իսպանիայում։ Գտնվում է Տոլեդո պրովինցիայի Կաստալիա-Լա-Մանչա ինքնավար համայնքի կազմում։ Մունիցիպալիտետը գտնվում է թվականի Մանչա-Ալտա-դե-Տոլեդո շրջանում։ Տարածքը կազմում է 144.19 կմ2, բնակչությունը՝ 2217 մարդ (2010 տվյալներով)։ Պրովինցիայի վարչական կենտրոնից գտնվում է 113 կմ հեռավորության վրա։
Արտաքին հղումներ
Կատեգորիա:Իսպանիայի քաղաքներ
Անդրեա Պրադեր
Անդրեա Պրադեր, շվեյցարացի գիտնական, բժիշկ և մանկական էնդոկրինոլոգ, ով բացահայտել է Պրադեր-Վիլի համախտանիշը։ Պրադերին է պատկանում նաև մարդու վերարտադրողական համակարգի ֆիզիոլոգիական զարգացման աստիճանի գնահատման երկու սանդղակների ստեղծումը՝ Պրադերի և օրխիդոմետրի։
Կենսագրություն
Անդրեա Պրադերը ծնվել է Սամեդանում Գրաուբյունդենում (Շվեյցարիա), բայց կյանքի մեծ մասն ապրել է Ցյուրիխում։ Սովորել է Ցյուրիխի համալսարանի բժշկական քոլեջում։ 1944-1946 թվականներին օրդինատուրայում աշխատել է Գ. Թյոնդուրիի ղեկավարությամբ Ցյուրիխի անատոմիայի ամբիոնում, այնուհետև 1947 թվականին Լոզանի ամբուլատոր բժշկության ամբիոնում՝ Ա. Վաննոտտիի (А. Vannotti) մոտ։ 1947 թվականին աշխատել է Ցյուրիխի մանկական հիվանդանոցի բժիշկ-ասիստենտ։ 1950 թվականից սկսում է նրա կարիերան որպես մանկական էնդոկրինոլոգ։ Իր առաջադիմական հետազոտությունները նրան տարան ԱՄՆ 1950-ականների սկզբին՝ Պրադերը իր մասնագիտացումն անցել է Նյու Յորքի Բելվյու հիվանդանոցում՝ Լյութեր Էմմեթ Հոլթի որդու՝ Լ. Է. Հոլթ կրտսերի ղեկավարությամբ։ Էնդոկրինոլոգիայի նկատմամբ նրա չթուլացող հետաքրքրությունը կապվում է Լոուսոն Ուիլկինսի հետ ունեցած շփումների հետ ։ Պրադերը դոկտորի կոչում է ստացել 1957 թվականին։ 1962 թվականին դարձել է Ցյուրիխի համալսարանի բժշկական ֆակուլտետի պրոֆեսոր։ 1965 թվականին ամբիոնի երկարամյա ղեկավար Գիդո Ֆանկոնին թոշակի է անցել, և Պրադերը նրան փոխարինել է որպես պրոֆեսոր և Ցյուրիխի համալսարանի մանկաբուժության ամբիոնի վարիչ։ Նաև ստանձնել է մանկական հիվանդանոցի (Kinderspital) տնօրենի պաշտոնը՝ պաշտոնավարելով մինչև 1986 թվականը ։
Հետազոտություններ
Անդրեա Պրադերի հիմնական հետազոտությունները եղել են մանկական էնդոկրինոլոգիայի գծով, սակայն նրա վաղ աշխատությունների մեջ կան մանկաբուժության բնագավառի այլ թեմաներ։ Ահա նրա սեփական և համատեղ ստեղծագործություններից մի քանիսը, ժամանակագրական կարգով՝ Պրադերը մասնակցել է նաև հետևյալ գիտահետազոտական աշխատանքների բացահայտմանը կամ նկարագրությանը՝
Միջազգային ճանաչում
1972-1974 թվականներին Պրադերը եղել է Շվեյցարիայի մանկաբուժական ընկերության (Schweizerische Gesellschaftfür Pädiatrie) պատվավոր անդամ և նախագահ, նաև «Լեոպոլդինա» Գերմանական գիտությունների ակադեմիայի (1968) պատվավոր անդամ, Լոնդոնի բժիշկների թագավորական քոլեջի անդամ, ստացել է Հելսինկիի համալսարանի մեդալ, Տուրկուի համալսարանի մեդալ, Օտտո Նաեգելի (OttoNaegeli OttoNaegeli ), Օտտո Նաեգելիի մրցանակ, Բերթոլդի մեդալ Գերմանական էնդոկրինոլոգիայի ընկերության կողմից և Ճապոնիական Տոկուսիմա համալսարանի (University of Tokushima) պատվավոր դոկտորի կոչում։ 1962 և 1971 թվականներին եղել է Մանկական էնդոկրինոլոգիայի եվրոպական միության նախագահ ։
Անդրեա Պրադերի մրցանակ
Անդրեա Պրադերի մրցանակը ամենամյա Առաջնորդության մրցանակ է, որը հիմնադրվել է 1987 թվականին և շնորհվում է Մանկական էնդոկրինոլոգիայի եվրոպական միության անդամներին՝ ի նշան մանկական էնդոկրինոլոգիայի ոլորտում նրանց ձեռքբերումների։ Մրցանակի ստեղծման համար միջոցները տրամադրվել են Ստոկհոլմի Pharmacia & Upjohn ընկերությունների կողմից։ Մրցանակը ներկայումս ֆինանսավորվում է ամերիկյան Pfizer ընկերության կողմից ։
Արտաքին հղումներ
Կատեգորիա:Ցյուրիխի համալսարանի շրջանավարտներ Կատեգորիա:Շվեյցարացի մանկական էնդոկրինոլոգներ Կատեգորիա:Շվեյցարացի բժիշկներ Կատեգորիա:Լեոպոլդինայի անդամներ Կատեգորիա:Շվեյցարացի գիտնականներ
Մոնտեքիո Պրեկալչինո
Բնակչությունը կազմում է 4623 մարդ (2008), բնակչության խտություն՝ 330 մարդ/կմ²։ Զբաղեցնում է 14 կմ² մակերես։ Փոստային ինդեքս 36030։ Հեռախոսային կոդ՝ 0445։
Ծանոթագրություններ
Կատեգորիա:Իտալիայի բնակավայրեր
Վարդգես Գասպարի
Կենսագրություն
Ծնվել է 1957 թվականի ապրիլի 1-ին Թեհրանում, Իրան ։
2008 մարտի 1-ի քրեական գործ
2008 թվականի մարտի 1-ին իրադարձություններին ոստիկանի նկատմամբ բռնություն գործադրելու մեղադրանքով ձեբակալվել, ապա կալանավորվել է ։ Հետո բողոք է ներկայացրել Մարդու իրավունքների եվրոպական դատարան, որը պարտավորեցրել է Հայաստանի Հանրապետությանը որպես փոխհատուցում 4000 եվրո վճարել Գասպարիին ։
2016 փետրվարի 19 քրեական գործ
Գասպարին նաև կալանավորվել էր 2016 թվականի փետրվարի 19-ին՝ ոստիկանին վիրավորելու, դատական նիստերը խանգարելու և դատավորի հասցեին անվայելուչ արտահայտություններ անելու մեղադրանքով ։
Ծանոթագրություններ
Կատեգորիա:Հայ կալանավորներ և ձերբակալվածներ Կատեգորիա:Իրանից Հայաստան արտագաղթածներ Կատեգորիա:Բողոքի ցույցեր 2008 թվականի Հայաստանի նախագահական ընտրությունների արդյունքների դեմ Կատեգորիա:Հայ հասարակական գործիչներ Կատեգորիա:Հայ քաղաքական գործիչներ
(814) Տաուրիս
(814) Տաուրիս (Tauris), աստերոիդ աստերոիդների հիմնական գոտում։ Հայտնաբերվել է 1916 թվականի հունվարի 2-ին Գրիգորի Նեույմինի կողմից Սիմեիզում ։
Միջին հեռավորությունը Արեգակից կազմում է 3,150932 ա. մ., առավելագույնը մոտենում է 2,1769 ա. մ. հեռավորության վրա և հեռանում 4,1249 ա. մ., իսկ Երկրի ուղեծրին Տաուրիս աստերոիդը նվազագույնը մոտենում է 1,2716 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 2042,95 երկրային օրվա ընթացքում, իր ուղեծրով շարժվելով միջինում 0,176216 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,83° անկյուն։
Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:1916 թվականին հայտնաբերված աստղագիտական մարմիններ Կատեգորիա:Գրիգորի Նեույմինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կաթնուկ կողմնացույցային
Կաթնուկ կողմնացույցային, բարդածաղկավորների ընտանիքին պատկանող դեղաբույս։
Նկարագրություն
40-150 սմ բարձրությամբ ուղղաձիգ, ամուր, վերին մասում ճյուղավոր ցողունով թունավոր երկամյա խոտաբույս (մոլախոտ) է։ Ատամնաեզր, արմատամերձ տերևները փետրաձև կտրտված են։ Հիմքային մասում նետաձև, հերթադիր դասավորված, նստադիր տերևները ցողունագիրկ են։ Լայն, ճյուղավոր, հուրանաձև ծաղկաբույլեր կազմող գլանաձև զամբյուղներում հավաքված են դեղին, լեզվակավոր ծաղիկները։ Բազմանիստ, դարչնագույն, երկար կտուցով պտուղը նեղ, երկարավուն սերմնիկ է ։
Տարածվածություն
Աճում է ստորի և միջին լեռնային գոտիների թփուտներում, մարգագետիններում, ճանապարհների եզրերին, բարջարանոցներում, աղբավայրերում։ Տարածված է Հայաստանի բոլոր մարզերում ։
Նշանակություն
Բուժական նպատակներով օգտագործում են կանաչ զանգվածը և ծաղիկները։ Որպես վերքամոքիչ միջոց կիրառում են չորացրած և մանրացրած տերևները ։
Ծանոթագրություններ
Կատեգորիա:Դեղաբույսեր Կատեգորիա:Խոտաբույսեր Կատեգորիա:Թունավոր բույսեր Կատեգորիա:Ծածկասերմեր Կատեգորիա:Բարդածաղկավորներ Կատեգորիա:Եվրոպայի բուսական աշխարհ Կատեգորիա:Ասիայի բուսական աշխարհ
Կենսաբանական ակտիվ նյութեր
Կենսաբանական ակտիվ նյութեր (ԿԱՆ), քիմիական նյութեր, որոնք փոքր խտության դեպքում ունեն բարձր ֆիզիոլոգիական ակտիվություն կենդանի օրգանիզմների որոշակի խմբերի (առաջին հերթին, մարդու, ինչպես նաև բույսերի, կենդանիների, սնկերի և այլնի նկատմամբ) կամ կամ նրանց բջիջների առանձին խմբերի նկատմամբ։ Նյութերի ֆիզիոլոգիական ակտիվությունը կարող է դիտարկվել ինչպես բժշկական օգտագործման հնարավորության, այնպես էլ մարդու օրգանիզմի նորմալ կենսագործունեության պահպանման կամ օրգանիզմների խմբին հատուկ հատկություններ տալու (օրինակ՝ որպես հիվանդությունների նկատմամբ մշակաբույսերի դիմադրողականությունը բարձրացնելու) տեսանկյունից։
Ըստ իրենց ծագման, ԿԱՆ-ը լինում են բիոգեն և աբիոգեն։
Ուսումնասիրության պատմություն
Ներկայում կարծիք է ձևավորվել, որ կենսաբանորեն ակտիվ նյութերը շատ կարեւոր են, բայց կատարում են միայն մասնակի, օժանդակ գործառույթներ։ Այս սխալ կարծիքի ձևավորման պատճառն այն է, որ հատուկ և գիտահանրամատչելի գրականության մեջ յուրաքանչյուր ԿԱՆ-ի ֆունկցիաները դիտարկվել են առանձին-առանձին։ Դրան նպաստել է նաև միկրոնուտրիերնտներին բնորոշ գործառույթների հատուկ շեշտումը։ Արդյունքում առաջացել են հատուկ կարծրատիպեր (օրինակ, վիտամին C-ն ծառայում է լնդախտի կանխարգելման համար և կիրառվում է միայն դրա համար) ։
Ֆիզիոլոգիական դեր
Կենսաբանորեն ակտիվ նյութերն ունեն չափազանց բազմազան ֆիզիոլոգիական գործառույթներ, օրինակ՝ նպաստել անոթային ցանցի զարգացմանը, ապահովել անտիբակտերիալ ազդեցություն, նպաստել բջջային միգրացիային։ Օրինակ՝ որոշ նյութեր կարող են կանխարգելել չարորակ ուռուցքների աճը կամ ամբողջությամբ ճնշել դրանց զարգացումը ։
Սննդի կենսաբանորեն ակտիվ նյութեր
Սննդի հետ միասին մարդն ստանում է կենսաբանորեն ակտիվ նյութերի մեծ մասը, որոնք անհրաժեշտ են նրան նորմալ կենսագործունեության համար, այդ թվում՝ ալկալոիդներ, հորմոններ և հորմոնատիպ միացություններ, վիտամիններ, միկրոտարրեր, կենսածին ամիններ, նեյրոտրանսմիտեր։ Նրանք բոլորն ունեն դեղաբանական ակտիվություն, և շատերը ծառայում են որպես դեղագիտությանը վերաբերող ուժեղ ներգործող նյութերի մոտակա նախորդներ ։
Գրականություն
Կատեգորիա:Սնունդ
Սոֆիաբադ
Սոֆիաբադ (Սաֆիաբադ, Սաֆիաբատ, Սեֆիապատ, Սոֆաբատ, Սոֆիապատ, Սոֆիյաբատ), նախկինում գյուղ ՀԽՍՀ Հոկտեմբերյանի շրջանում, Արտաշատ գյուղի մոտ։ Ապաբնակեցվել է 1930-ականներից հետո ։ 1831 թվականին գյուղի բնակչությունը 49 հոգի էր՝ բոլորը մուսուլման ։
Բաց թող և մոռացիր
«Բաց թող և մոռացիր» («Բաց թող և մոռացիր»-ի ռուսերեն տարբերակը) 2013 թվականի Դիսնեյի անիմացիոն ֆիլմից երգ, որը «Սառցե սիրտ» ալբոմից է։ Բառերն ու երաժշտությունը գրել են ամուսիններ Ռոբերտ Լոպեսը և Քրիստեն Անդերսոն-Լոպեսը։ Մուլտֆիլմում երգը կատարել է Էլզան, որը բարձրաձայնել է ամերիկացի դերասանուհի և երգչուհի Իդինա Մենզելը (Աննա Բուտուրլինան՝ ռուսերեն նկարահանումներում)։
Նաև Ռոբերտ Լոպեսը և Անդերսոն-Լոպեսը գրել են այս երգի փոփ տարբերակը (կրճատված բառերով), որը ձայնագրվել է Դեմի Լովատոյի կողմից, և որի վրա նկարահանվել է տեսահոլովակ։
Բացի այդ, այս երգի տարբերակները առնվազն 24 այլ լեզուներով ձայնագրվել են տարբեր երկրներում ֆիլմի թողարկումների համար ։
Երգը զբաղեցրել է 5-րդ տեղը ամերիկյան Billboard Hot 100 աղյուսակում և արժանացել է ինչպես Ակադեմիայի մրցանակին, այնպես էլ ֆիլմի համար լավագույն երգի համար (2014 թ.) և Գրեմմի մրցանակին`կինոյի, հեռուստատեսության կամ այլնի համար գրված լավագույն երգի համար ։
Ըստ Ֆոնոգրամմա արտադրողների միջազգային ֆեդերացիայի, 2014 թվականին «Let It Go» (կրկին կատարեց Իդինա Մենզելի) երգը թվայնորեն վաճառվեց 10.9 միլիոն օրինակով՝ դառնալով այդ տարվա հինգերորդ ամենավաճառված թվային երգը ։
Հղումներ
Կատեգորիա:2013 երգեր Կատեգորիա:Դեմի Լովատոյի երգեր
Rather Be
«Rather Be», անգլիական Clean Bandit խմբի երգը, որի ձայնագրմանը մասնակցել է նաև բրիտանացի երգչուհի Ջեսս Գլիննը։ Երգը թողարկվել է 2014 թվականի հունվարի 17-ին որպես խմբի New Eyes (2014) առաջին ստուդիական ալբոմի չորրորդ սինգլ ։ Երգի տեքստը գրել են խմբի մասնակիցներ Գրեյս Չատտոն ու Ջեք Փաթերսոնը Ջեյմս Նեյպիրի ու Նիկոլ Մարշալի համահեղինակությամբ, Գրեյս Չատտոն և Ջեք Փաթերսոնը հանդես են եկել նաև որպես սինգլի պրոդյուսերներ։ Warner Music Group-ը թողարկել է մի շարք պաշտոնական ռեմիքսներ All About She, Cash Cash խմբերի և OVERWERK-ի մասնակցությամբ։
«Rather Be» երգն սրժանացել է միջազգային ճանաչման ճապոնացի դերասանուհի Հարուկա Աբեի մասնակցությամբ վիրուսային հոլովակի շնորհիվ, « Գրեմմի » 57-րդ մրցանակաբաշխությունում երգը հաղթել է «Լավագույն պարային ձայնագրություն» անվանակարգում ։
Առևտրային հաջողություն
«Rather Be» երգը UK Singles Chart հիթ-շքերթում իր նորամուտը կատարել է առաջին հորիզոնականում և եղել մեկ շաբաթում ամենաշատ վաճառվող երրորդ սինգլը 2014 թվականին (Band Aid 30-ի «Do They Know It’s Christmas?» և Բեն Հանոուի «Something I Need» երգերից հետո) ու հունվարին ամենաշատ վաճառված սինգլը 1996 թվականին Babylon Zoo-ի «Spaceman» երգից հետո։ Երգի հիթ-շքերթը գլխավորել է չորս շաբաթ՝ մնալով այդ հորիզոնականն ամենաերկարն զբաղեցրած երգւը երեք տարվա ընթացքում ։ «Rather Be» երգը դարձել է 2014 թվականին Մեծ Բրիտանիայում երկրորդ ամենաշատ վաճառված սինգլը՝ մինչ տարվա վերջ վաճառվելով ավելի քան 1,13 միլիոն օրինակով ։ Միացյալ Նահանգների Billboard Hot 100 հիթ-շքերթում երգը զբաղեցրած լավագույն հորիզոնականը եղել է տասներորդը. դա առաջին անգամն էր, որ Clean Bandit-ի երգն ընդգրկվել է ամերիկյան հիթ-շքերթում։ Երգն ունեցել է մեծ հաջողություն աշխարհում՝ ընդգրկվելով լավագույն երգերի ցանկում 13 տարբեր երկրներում։
Առաջին շաբաթվա ընթացքում Մեծ Բրիտանիայում վաճառվել է սինգլի ավելի քան 163 հազար օրինակ։ Հունվարին սովորաբար շատ ցածր են լինում սինգլների ու ալբոմների վաճառքները։ Սակայն «Rather Be» երգը խախտել է այդ ավանդույթն՝ դառնալով հունվարին թողարկված ամենաշատ վաճառված սինգլը 1996 թվականին Babylon Zoo-ի «Spaceman» երգից հետո ։ 2015 թվականի օգոստոսին Ձայնագրությունների թողարկման բրիտանական ասոցիացիան «Rather Be» երգը հավաստագրել է որպես եռակի պլատինե սինգլ, և այն դարձել է հարյուրամյակի վեցերորդ սինգլը, որ հասել է նման արդյունքի։ Top 75 UK Singles Chart-ում երգը մնացել է 73 շաբաթ՝ սահմանելով այդ հիթ-շքերթում անընդմեջ ընդգրկված լինելու ժամանակի նոր ռեկորդ (ավելի ուշ այդ ռեկորդը կրկնել է Էդ Շիրանն իր «Thinking Out Loud» երգով)։ Մինչ 2017 թվականի սեպտեմբեր Մեծ Բրիտանիայում վաճառվել է սինգլի ավելի քան 1 283 000 մաքուր օրինակ, ինչպես նաև ավելի քան 93 միլիոն սթրիմինգ, ինչն ընդհանուր առմամբ կազմում է 2 219 000 օրինակ կոմբինացված վաճառք ։
Մոնտիչելո Կոնտե Օտտո
Մոնտիչելո Կոնտե Օտտո (Monticello Conte Otto), կոմունա Իտալիայում։ Գտնվում է Վենետո մարզում՝ Վիչենցա գավառում ։
Բնակչությունը կազմում է 8636 մարդ (2008), բնակչության խտություն՝ 864 մարդ/կմ²։ Զբաղեցնում է 10 կմ² մակերես։ Փոստային ինդեքս 36010։ Հեռախոսային կոդ՝ 0444։
Ծանոթագրություններ
Կատեգորիա:Իտալիայի բնակավայրեր
(815) Կոպելիա
(815) Կոպելիա (Coppelia), աստերոիդ աստերոիդների հիմնական գոտում։ Հայտնաբերվել է 1916 թվականի փետրվարի 2-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 2,659288 ա. մ., առավելագույնը մոտենում է 2,4602 ա. մ. հեռավորության վրա և հեռանում 2,8584 ա. մ. ։ Արեգակի շուրջ մեկ ամբողջական պտույտ է կատարում 1583,97 երկրային օրվա ընթացքում, իր ուղեծրով շարժվելով միջինում 0,227277 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,86° անկյուն։
Արտաքին հղումներ
Կատեգորիա:1916 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բեն Վուդբերն
Բենջժամին Վուդբյուն (Benjamin Woodburn, ), վալլիական ֆուտբոլիստ, Լիվերպուլ ակումբի հարձակող, նաև Լիվերպուլ ակումբի սան է։
Ակումբային կարիերա
Բենջամինը Լիվերպուլի ակադեմիայի շրջանավարտ է։ 2016/17 մրցաշրջանների նախապատրաստման մեջ «կարմիրների» գլխավոր մարզիչ Յուրգեն Կլոպը սկսեց ակտիվորեն ներգրավել Բենին թիմի ուսումնամարզական մարզումներին և հավաքականի խաղերին։ Անգլիայի Պրեմիեր Լիգայում երիտասարդ հարձակվողի դեբյուտը տեղի է ունեցել 2016 թվականի նոյեմբերի 26-ին Սանդերսլենդի հետ խաղում ։ Նոյեմբերի 29-ին գավաթի խաղարկությունում «Լիդս Յունայթեդ» ակումբի հետ խաղում դարձել է գոլի հեղինակ։ Նա անցավ Մայքլ Օուենի ռեկորդին և դարձավ «Լիվերպուլի» պատմության մեջ ամենաերիտասարդ խաղացողը ։
2017 թվականի մարտի 12-ի տվյալներով
Արտաքին հղումներ
Կատեգորիա:Անգլիացի ֆուտբոլիստներ Կատեգորիա:Ուելսցի ֆուտբոլիստներ Կատեգորիա:Լիվերպուլի ֆուտբոլիստներ Կատեգորիա:Ուելսի հավաքականի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Շեֆիլդ Յունայթեդի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Պրեմիեր Լիգայի ֆուտբոլիստներ
Սրունք
Սրունք մարդու, ստորին վերջույթի միջին հատվածը՝ ծնկային հոդից մինչև սրունք-վեգային հոդը։ Սրունքի ոսկրային հենքը կազմում են մեծ ու փոքր ոլոքները (ոլոք, նրբոլոք)։ Մեծ ոլոքը գտնվում է միջային, իսկ նրբոլոքը՝ դրսային կողմում։ Ոլոքն ունի եռանիստ մարմին և 2 ծայր, որոնցից վերինը հաստ է և կրում է 2 կոճ՝ ազդրոսկրի հետ հոդավորվելու համար։ Ստորին ծայրը վերջանում է դեպի վար ուղղված ելունով (միջային պճեղ)։ Նրբոլոքը խողովակավոր ոսկր է, որի վերին ծայրին գտնվում է գլխիկը, ստորին ծայրին՝ դրսային պճեղը։ Մեծ ու փոքր ոլոքները վերին ծայրերով հոդավորվում են միմյանց հետ, իսկ ստորիններով միանում են շարակցական հյուսվածքով։ Սրունքի մկանները դասավորված են 3 խմբով՝ առաջային, ետին և կողմնային։ Առաջային խմբի մկաններն սկսվելով Սրունք ոսկրերից, անցնում են ոտի մեջքային երեսը և իրենց ջլերով կպչում թաթոսկրերին կամ մատոսկրերին։ Կողմնային խմբում գտնվում են նրբոլոքային երկար ու կարճ մկանները։ Ետին կամ ծալիչների խումբը դասավորված է երկու շերտով՝ մակերեսային, ուր գտնվում է սրունքի եռագլուխ մկանը, որի ջիլը կպչում է կրունկոսկրին (կրունկոսկրային կամ աքիլլեսյան ջիլ)։ Այս մկանի զույգ գլուխները կոչվում են երկվորյակներ, իսկ կենտը՝ ձկնամկան։ Խորանիստ շերտը կազմում են՝ ոլոքային ետին մկանը, մատերի ընդհանուր ծալիչը և բթի երկար ծալիչը։ Սրունքի մկանները և մաշկը նյարդավորվում են նստանյարդի ճյուղերով։ Սրունքը անոթավորվում է ծնկափոսային զարկերակի ճյուղերով։ Սրունքի երակներն ուղեկցում են համապատասխան զարկերակներին և կոչվում են նույն անուններով։ Սրունքի վրա կան նաև ենթամաշկային մակերեսային երակներ, որոնք չունեն իրենց համապատասխան զարկերակները։
Կատեգորիա:Մարդու անատոմիա
Բլանսկո
Բլանսկո (Blansko ), նախկ․ Բլանց (Blanz)՝ քաղաք Չեխիայի արևելքում, Բռնոից 20 կմ հյուսիս։ Գտնվում է Սվիտավա գետի մոտ։ Համարվում է Բլանսկո շրջանի Հարավային Մորավյան տարածաշրջանի վարչական կենտրոնը։ Բնակչությունը կազմում է՝ 21,129 մարդ։
Պատմություն
Առաջին հիշատակությունը Բլանսկոյի ամրոցի մասին թվագրված է 1136 թվականին (այլ տվյալներով՝ 1141 թվական )։ Քաղաքը սկսել է ձևավորվել 1277 թվականից։ 1766 թվականից քաղաքը պատկանել է Զալմ ընտանիքին (Salm), որը հովանավորել է գիտության և արվեստի բազմաթիվ գործիչների, այդ թվում Իոզեֆ Դաբրովսկիին։
Բնակչություն
Բլանսկոյի բնակչության թվաքանակի փոփոխության դինամիկան 1869 - 2009 թվականներին։
Աղբյուրներ
Կատեգորիա:Չեխիայի քաղաքներ Կատեգորիա:Չեխիայի բնակավայրեր
Ադել Ջերգենս
Ադել Ջերգենս (Adele Jergens, ), ամերիկացի դերասանուհի և պարուհի։
Կենսագրություն
Ծնվել է Բրուքլինում, Նյու Յորք։ Առաջինը անգամ հանրության առաջ հանդես է եկել 1930-ական թվականներին, երբ 1939 թվականին Նյու Յորքում Համաշխարհային ցուցահանդեսի ժամանակ ճանաչվել է «Ամենահիասքանչ միսս աշխարհ» ։ 1940-ական թվականների սկզբին Ջերգենսը աշխատել է «Ռոքեթս» պարային թատերախմբում և Նյու Յորքի լավագույն պարուհիներից մեկն է ճանաչվել ։
Որպես մոդել և պարուհի մի քանի տարի աշխատելուց հետո նրան հաջողվել է մտնել Հոլիվուդ և 1944 թվականին «Columbia Pictures»-ի հետ պայմանագիր է ստորագրել, մուգ թխահերից նա պլատինե շիկահեր է դարձել ։ Իր կինոկարիերան սկսել է «Սև նետ» ֆիլմում դեր կատարելուց հետո (1944), որից հետո հաջորդել են «Երկնքից երկիր» (1947), «Մութ անցյալը» (1948), «Խմբերգչուհիներ» (1948) , «Կատաղության ձայնը» (1950) և «Ճանապարհորդող վաճառուհին» (1950) ֆիլմերի նկարահանումնները։
1949 թվականին «Մոնտե Քրիստոյի գանձերը» նուարի նկարահանման ժամանակ Ջերգենսը ճանոթացել է իր ապագա ամուսնու՝ դերասան Գլեն Լանգանի հետ, որի հետ նույն տարում ամուսնացել է ։ 1952 թվականին ծնվել է նրանց որդին՝ Թրեյսի Լանգանը, որը ծնողների պես ևս դերասան է դարձել։
1950-ական թվականներին Ջերգենսը շարունակել է նկարահանվել ինչպես կինոյում («Կատաղության ձայնը», «Էբբոթ և Կոստելլոն հանդիպում են անտեսանելի մարդու», «Այն օրը, երբ եկավ երկիր վերջը»), այնպես էլ հեռուստատեսությունում («Ջորջ Բյորնսի և Գրեյսի Ալլենի շոուն», «Տեղ ազատեք հայրիկի համար», «Հաջողություն զինվորներ»), 1956 թվականին ավարտել է իր կարիերան։
1991 թվականին ամուսինը՝ Գլեն Լանգանը, մահացել է լիմֆոմայից, իսկ 2001 թվականին քաղցկեղից մահացել է նրա միակ տղան ։
Տղայի մահը վատ է անդրադարձել դերասանուհու առողջության վրա, և մեկ տարի անցած մահացել է թոքաբորբից, չորս օրից պետք է լրանարար նրա 85 տարին։ ԱՄՆ-ի կինոարտադրության մեջ իր ունեցած ներդրման համար Հոլիվուդյան փառքի ծառուղում պարգևատրվել է աստղով։
Ծանոթագրություններ
Կատեգորիա:Ամերիկացի դերասանուհիներ Կատեգորիա:Ամերիկացի պարուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի մոդելներ Կատեգորիա:Ամերիկացի հեռուստատեսային դերասանուհիներ Կատեգորիա:Թոքաբորբից մահացածներ
Կիլիկիայի տարազ
Կիլիկիայի տարազ, հայկական ազգային հագուստի մի տարատեսակ, որն առանձնանում էր զարդաձևերի, գունային համադրության և ամբողջ հորինվածքի իր ռիթմիկ ու ոճական նկարագրով։
Կիլիկյան երկու սեռի զգեստաձևերը 19-դարի սկզբին ձևավորվել էին Հայկական լեռնաշխարհից այստեղ տեղափոխված տարբեր ազգագրական խմբերի հագուստների խառնուրդից։ Այդ է պատճառը, որ նրա մեջ գերազանցում էին Բարձր Հայքի և Վասպուրականի տարազաձևերը` բնակլիմայական պայմաններից ելնելով` թեթևացած և նրբացած։ Կանայք կրում էին Վասպուրականի կնոջ գլխի հարդարանքը, առանց գլանաձև մասի և երեսը չէին ծածկում։ Մարաշում և այլուր կնոջ գլխի ոսկեշար շերիտը և գլխաշորը կրելու ձևը հատուկ էր Բարձր Հայքի տարազին։ Տեղ-տեղ կարճ բաճկոնիկը կրում էր Կարնո և Կեսարիայի զգեստի ձևերը։ Զեյթունի կանանց շրջազգեստը կրկնում էր Վասպուրականի տարազատեսքը, բայց գոգնոցը զարդազուրկ էր ։
Պատմություն
Կիլիկյան Հայաստանում Խաչակրաց արշավանքների ժամանակ (12-13-րդ դարեր) հայկական տարազը ենթարկվել է եվրոպական մի շարք երկրներում գործածվող տարազների փոխազդեցությանը։ Ուշ միջնադարում հայկական ավանդական տարազը մասամբ ենթարկվել է թուրքական, թաթարական, և քրդական նվաճողների տարազների ազդեցությանը, իսկ մի շարք նահանգներում ու գավառներում պահպանվել մինչև 19-րդ դարի վերջը և 20-րդ դարի սկիզբը ։
Կանանց զգեստներ
Զեյթունում, Սիսում, Հաճնում, Ադանայում և Մարաշում գոյություն ուներ կանացի զգեստի մեկ համալիր, որը բաղկացած էր սպիտակեղենից, վերնազգեստից, գոտուց, գոգնոցից և գլխի հարդարանքից։ Այն նույն էր թե՛ ամռանը և թե՛ ձմռանը։
Շապիկը սպիտակ էր կամ ներկված կտորից, հասնում էր մինչև սրունքները, կուրծքը երկար բացվածք ուներ։ Կիլիկիայի կնոջ հանդերձանքը հիմնականում կտավից էր, մինչդեռ հայկական մյուս գավառներում միայն սպիտակեղենն էր կտավից։
Մարաշի և Զեյթունի կանանց տարազների միջև գոյություն ուներ տարբերություն։ Մարաշում գործածում էին բամբակյա խոշոր հյուսվածքով քաթան, ինչպես նաև հագնում էին երփներանգ կտավի շրջազգեստ։
Կիլիկիայի կանանց գլխի հարդարանքին բնորոշ էր երփներանգությունը։ Աղջիկները ունեին 2-5 հյուսած ծամ, որի ծայրերին կապում էին ժապավեն։ Ժապավենը զարդարվում էր ուլունքներով և արծաթյա զարդերով։
Տղամարդկանց զգեստ
Կիլիկիայում տղամարդիկ շապիկի վրայից հագնում էին պարեգոտ, որը բրդյա գծավոր կտորից էր կամ մանուսայից, իսկ ձևվածքով նման էր Վասպուրականի իշլիկին, միայն ավելի երկար։ Հավաքվում էր անդրավարտիքի մեջ և կապվում գծավոր կտորից կարված լայն գոտիով։ Անդրավարտիքը խոնջանով էր, գրպանով, կապույտ մահուդից, կողքերից կարեր չուներ։ Բոլոր կարերը, փողքրը ասեղնագործվում էին ոսկեթելով կամ մետաքսե տրեզով։ գրպանի բերանը ասեղնագործվում էր։
Պարեգոտի վրայից հագնում էին քղամիդ, կամ չուխա, ձմռանը՝ աբա։ Աբայի թևքերը հիմքում լայն էր, թևքաբերանում հավասար։ Թևքերի երկարությունը հասնում էր մինչև արմունկները։
Գոտին պատրաստվում էր Կյուրինի բրդյա կտորից, որի մեջ էլ տեղադրվում էր ատրճանակը։
Ծանոթագրություններ
Կատեգորիա:Հագուստի ոճեր Կատեգորիա:Հայկական տարազ
Ալեքսանդր Գոլդենվեյզեր
Ալեքսանդր Բորիսովիչ Գոլդենվեյզեր (Александр Борисович Гольденвейзер, ), ռուս խորհրդային դաշնակահար, կոմպոզիտոր, երաժշտագետ։ ԽՍՀՄ ժողովրդական արտիստ (1946), արվեստագիտության դոկտոր (1940)։
Կենսագրություն
1895 թվականին ավարտել է Մոսկվայի կոնսերվատորիայի դաշնամուրի, 1897 թվականին՝ կոմպոզիցիայի դասարանը։ 1906-1961 թվականներին Մոսկվայի կոնսերվատորիայի պրոֆեսոր, 1922-1924 թվականներին և 1939-1942 թվականներին՝ տնօրեն։ Խորհրդային դաշնամուրային դպրոցի ստեղծողներից։
Գրել է երեք օպերա, կանտատ, կամերա-գործիքային անսամբլ, երաժշտագիտական հոդվածներ։
1947 թվականին Գոլդենվեյզերին շնորհվել է ԽՍՀՄ պետական մրցանակ։
Ծանոթագրություններ
Կատեգորիա:Ռուս կոմպոզիտորներ Կատեգորիա:Ռուս դաշնակահարներ Կատեգորիա:Ռուս երաժշտագետներ Կատեգորիա:ԽՍՀՄ ժողովրդական արտիստներ Կատեգորիա:Ստալինյան մրցանակի դափնեկիրներ Կատեգորիա:Լենինի շքանշանի ասպետներ Կատեգորիա:Օպերային կոմպոզիտորներ Կատեգորիա:ԽՍՀՄ կոմպոզիտորների միության անդամներ Կատեգորիա:Վագանկովյան գերեզմանատանը թաղվածներ Կատեգորիա:Ռուս հրապարակախոսներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:ՌԽՖՍՀ ժողովրդական արտիստներ Կատեգորիա:Արվեստագիտության դոկտորներ Կատեգորիա:Խորհրդային հուշագիրներ Կատեգորիա:Ռուս մանկավարժներ Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ Կատեգորիա:ԽՍՀՄ Պետական մրցանակի դափնեկիրներ
Կիրենիայի ամրոց
Կիրենիայի ամրոց (Κάστρο της Κερύνειας), 16-րդ դարի ամրոց, որը գտնվում է Կիրենիայի հին նավահանգստի արևելյան մասում։ Ամրոցը կառուցվել է վենետիկցիների կողմից խաչակիրների ամրությունների վրա։ Պարսպի ներսում գտնվում է 12-րդ դարի մատուռ և Նավաբեկության թանգարան, որտեղ ցուցադրվում են մ.թ.ա. 4-րդ դարի կիրենյան նավի մնացորդները։
Պատմություն
Չնայած դեռ Հին Հռոմի ժամանակաշրջանում ժամանակակից շինության տեղում գոյություն է ունեցել ամրոց, ժամանակակից ամրությունների հնագույն մասերը եկել են 7-րդ դարից, երբ բյուզանդացիները ամրոց էին կառուցել՝ նավահանգիստը պաշտպանելու արաբական հարձակումներից։ Հետագայում ամրոցը ծառայել է որպես Իսաակիոս Կոմնինոսի նստավայր, որը թաքնվել է Ռիչարդ Առյուծասրտից, բայց արդյունքում կղզին հանձնել է վերջինիս, որը Կիպրոսը հանձնել է Լուսինյանների տոհմին։ Լուսինյանների հրամանով ամրոցը 1208-1211 թվականներին զգալիորեն ընդլայնվել է Ժան Իբելինի կողմից, որի արդյունքում 12-րդ դարի Սուրբ Գեորգիի բյուզանդական մատուռը մտել է ամրոցի տարածք, կանգնեցվել են նոր անկյունային աշտարակներ, ամրոցի գլխավոր մուտքը և թագավորական նստավայրը, որտեղ Կիպրոսի թագավորները 1373 թվականին ապաստան են գտել ջենովացիների հարձակումներից, երբ ամրոցը մասամբ ավերվել, և 15-րդ դարի կեսերին, երբ ամրոցի անհաջող պաշարումը տևել է մի քանի տարի։
Այն բանից հետո, երբ 1489 թվականին Կիպրոսը անցավ Վենետիկի իշխանությանը, ամրոցը 1540 թվականին վերակառուցվել է, երբ աշտարակներն ամրացվել են, և պատերը հարմարեցվել ժամանակակից թնդանոթները տեղավորելու համար։ Այնուամենայնիվ, 1570 թվականին ամրոցի կայազորը կապիտուլյացվել է օսմանյան բանակին։ Կիպրոսի գրավումից հետո օսմանցիների կողմից ամրոցն օգտագործվել է միայն որպես ռազմաբազա, և դրանից տեղահանվել են խաղաղ բնակիչները։ Երբ 1878 թվականին Կիպրոսը անցել է Մեծ Բրիտանիային, ամրոցը դարձել է ոստիկանական բազա։
1950 թվականին ամրոցը տրվել է Կիրենիայի հնությունների վարչությանը, բայց շուտով, ԷՕԿԱ-ի կողմից հրահրված անկարգություններից հետո, այն վերադարձվել է ռազմական կարիքների համար։ 1959 թվականին բաժանմունքը վերականգնել է սեփականությունը, իսկ 1960 թվականին անկախություն ձեռք բերելուց հետո ամրոցը բացվել է հասարակության համար, չնայած 1963-1967 թվականներին հունա-թուրքական անկարգությունների ժամանակ այնտեղ տեղակայված էին Կիպրոսի ազգային գվարդիայի ուժերը։ 1974 թվականին Կիրենիան ՀԿԹՀ անցնելուց հետո ամրոցում գտնվում էր թանգարան, որտեղ, բացի 1965 թվականին հայտնաբերված Կիրենիա նավից, ցուցադրվում են քաղաքի շրջակայքի եկեղեցիներից առգրավված սրբապատկերներ և հնագիտական ​​գտածոներ։
Արտաքին հղումներ
Կատեգորիա:Կիպրոսի ամրոցներ Կատեգորիա:16-րդ դարի հիմնադրումներ
Մոնտորսո Վիչենտինո
Բնակչությունը կազմում է 2847 մարդ (2008), բնակչության խտություն՝ 316 մարդ/կմ²։ Զբաղեցնում է 9 կմ² մակերես։ Փոստային ինդեքս 36050։ Հեռախոսային կոդ՝ 0444։
Կոմունայի հովանավորն է Սուրբ Վլաս Սեբաստացին։ Տոնը նշվում է փետրվարի 3-ին։
Ծանոթագրություններ
Կատեգորիա:Իտալիայի բնակավայրեր
Արուճ (գիրք)
«Արուճ», հայագետ, աղբյուրագետ, պատմաբան, պատմական գիտությունների դոկտոր, պրոֆեսոր, Մատենադարանի գիտական գծով փոխտնօրեն Կարեն Մաթևոսյանի առաջին գիրքը, որը նվիրված է միջնադարյան Հայաստանի հայտնի աշխարհիկ և վանական կենտրոններից մեկին՝ Հայաստանի Հանրապետության Արագածոտնի մարզի Արուճ բնակավայրի պատմամշակութային անցյալին և միջնադարյան ճարտարապետական հուշարձաններին ։ Հրատարակվել է 1987 թվականին Երևանում ՀԽՍՀ Մինիստրների խորհրդին առընթեր պատմության և կուլտուրայի հուշարձանների պահպանության և օգտագործման գլխավոր վարչության կողմից։ Գրախոսն է պատմական գիտությունների դոկտոր Պարույր Մուրադյանը, մասնագետ խմբագիրը՝ ճարտարապետության թեկնածու (հետագայում՝ ճարտարապետության դոկտոր) Մուրադ Հասրաթյանը ։
Բովանդակություն
Գրքում պատմաքննական անդրադարձ է կատարվում Արուճ բնակավայրի անցյալին և միջնադարյան ճարտարապետական հուշարձաններին, վերջիններիս վիմական արձանագրություններին և հայ մատենագրության մեջ եղած հիշատակություններին ։ Մեծ տեղ է հատկացված աշխարհիկ շինություններին, որովհետև Գրիգոր Մամիկոնյան իշխանի 661–685 թվականների կառավարման շրջանում Արուճը եղել է Հայաստանի վարչական կենտրոնը ։
Գիրքը բաղկացած է 2 մասից։ Առաջին մասն ունի «Արուճի պատմամշակութային անցյալը» վերնագիրը և բաղկացած է 3 բաժիններից․ Երկրորդ մասը անվանված է «Միջնադարյան հուշարձաններ», որտեղ առանձին և մանրամասն քննվում են Արուճի տաճարը, պալատը, բերդը, քարավանատունը և միջնադարյան այլ հուշարձաններ ։
Ծանոթագրություններ
Կատեգորիա:Հայերեն գրքեր Կատեգորիա:Գրքեր Հայաստանի պատմության մասին Կատեգորիա:1987 գրքեր Կատեգորիա:Կարեն Մաթևոսյանի գրքեր
Բորիս Բոլոտին
Բորիս Բոլոտին (Бори́с Фёдорович Боло́тин, ), ռուս դիվանագետ։
Կենսագրություն
1972 թվականից զբաղվում է դիվանագիտական գործունեությամբ։
2013 թվականի դեկտեմբերի 13-ից 2018 թվականի դեկտեմբերի 28-ը՝ Հորդանանում Ռուսաստանի Դաշնության արտակարգ և լիազոր դեսպան ։
Ամուսնացած է, ունի երկու որդի։
Ծանոթագրություններ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ Կատեգորիա:Դիվանագետներ այբբենական կարգով Կատեգորիա:Ռուս դիվանագետներ Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ Կատեգորիա:Բարեկամության շքանշանի ասպետներ (Ռուսաստան)
Հարցում պատգամախոսին
«Հարցում պատգամախոսին» (Consulting the Oracle), անգլիացի պրեռաֆայելիտ նկարիչ Ջոն Ուիլյամ Ուոթերհաուսի նկարը՝ ստեղծված 1884 թվականին ։ Կտավն այժմ գտնվում է Թեյթ բրիտանական պատկերասրահի հավաքածուում։
Պատմություն
1884 թվականին Էնթոնի Հոբսոնը «The Illustrated London News»-ում կտավն անվանել է «տարվա կարևոր աշխատանքներից մեկը» ։ Քննադատը նշել է, որ նկարն օգնել է «հաստատելու Ուոթերհաուսին որպես դասական նկարիչ»։ Նկարը գնել է սըր Հենրի Թեյթը, որը ներառել է այն ազգի համար իր 1894 թվականի կտակում։
Նկարագրություն և քննադատություն
Կախարդանքը և կանխագուշակումը կարևոր տարրեր են եղել Ուոթերհաուսի ստեղծագործության մեջ։ «Հարցում պատգամախոսին» նկարում, որն ստեղծվել է 1884 թվականին, պատկերված են յոթ աղջիկներ, որոնք կիսաշրջանով նստած են տաճարի լուսավորված զոհասեղանի շուրջ և հուզմունքով սպասում են, մինչ քրմուհին կմեկնաբանի պատգամախոսի ասածը։ Կերպարները գտնվում են անուշահոտությամբ հագեցած միջավայրում, և քրմուհին ժեստով կանանց ցույց է տալիս, որ նրան լռեն, մինչ ինքը փորձում է մեկնաբանել պատգամախոսի զմռսված գլխի խոսքերը։ Տեսարանի կահավորանքն ունի մերձավորարևելյան ոճ, և հավանաբար Ուոթերհաուսը վերցրել է այն անպիսի նկարիչներից, ինչպիսիք են օրիենտալիստներ Ջոն Ֆրեդերիկ Լյուիսը (1805-1876) և Ժան Լեոն Ժերոմը (1824-1904) ։ Տեսարանի բարակ, հարուստ զարդարված դետալների շնորհիվ կտավը նկարչի լավագույն աշխատանքներից մեկն է ։
Էնթոնի Հոբսոնը նկարի կոմպոզիցիան համեմատել է կողպեքի անցքի հետ՝ բացատրելով, որ «դա վերաբերում է ոչ թե տեսարանի հեռադիտակային պատկերմանը, այլ կողպեքի անցքի ձև ունեցող կերպարների խմբին, որի օղակը դիտողի ուշադրությունը կենտրոնացնում է մեկ այլ միակ կերպարի վրա» ։ Կոմպոզիցիան իր ողջ էկզոտիկությամբ հանդերձ իրականում դասական է։ Կամարավոր լուսամուտների շարքը, հատակի կիսակլոր ձևավորումը և մարմարե լայն միջակայքը ռիթմ են հաղորդում նկարին։ Այն հավասարակշռվում է գորգերի նախշավոր անկյունագծերով և քրմուհու կռացած մարմնով, նրա ձեռքը հանդես է գալիս ցերեկային լույսի ֆոնին, որը ներս է թափանցում բաց լուսամուտից։ Կանանց դեմքերի արտահայտություններն ուժգնացնում են լարվածության միջավայրը, մինչ քրմուհին սպասում է պատգամախոսի ասածին։
Արտաքին հղումներ
Կատեգորիա:Ջոն Ուիլյամ Ուոթերհաուսի նկարներ Կատեգորիա:1884 նկարներ Կատեգորիա:Թեյթ բրիտանական պատկերասրահի նկարներ
Սուրբ Գևորգ եկեղեցի (Անագա)
Պատմություն
1839 թվականին վերաբերվող մի վավերագրում հիշվում է Սուրբ Գևորգ փայտաշեն եկեղեցին ։ 1840 թվականից մի փաստաթղթից պարզ է դառնում, որ Անագա և Վաքիր գյուղերի միջև ընկած ազատ հողակտորը, որը պատկանում էր վրաց քահանա Ստեփան Բալինովին, անագացիներն իրենց եկեղեցու գումարներով (500 ռուբլի) գնել էին, որպեսզի տեղում ավելի ընդարձակ նոր եկեղեցի կառուցեին։ Հայտնի է, որ «ըստ ժամանակին բերման չկարելով շինել վասն իւրեանց զքարեայ և զընդարձակ եկեղեցի, ունին շինեալ ի վաղուց հետէ զտախտակապատ եկեղեցի, որ որպէս գիտեն անվայելուչ է բնակութեան տեառն, այժմ պատուելի երեցփոխ եկեղեցւոյ նոցա գնել զշրջակայ վայրս նոյն եկեղեցւոյ շնորհեաց նովին գնով եկեղեցւոյն յընդարձակութիւն նորա» ։ Կառուցվելիք եկեղեցու ճակատների և հատակագծի գծագրերը պատրաստ են եղել 1841 թվականի մայիսին։ 1842 թվականի օգոստոսին եկեղեցին կառուցման ընթացքում էր և հասել էր մինչև «ցվերջին կարնիզ կամարակապ տեղին...»։ Աշխատանքները գլխավորել էին անագացիներ Զաքարիա Խաչատրյանը և Մովսես Դավթյանը։ Շինարարությունն ընթացել է ընդհատումներով ։ 1845 թվականին Զաքարիա Խաչատրյանը և ՄովսեսԴավթյանը արդեն հայտնել էին, որ «սույն եկեղեցի ունի պարտս 706 րուբլի ի վերա շինութեան եկեղեցւոյն» ։ 1849 թվականին մոտակա Վաքիր գյուղի հայերի մասնակցությամբ արդեն կառուցված էր նոր եկեղեցին. «Երկոքին այս գիւղքն ի նորումս շինեցին զմի հոյակապ և երևելի եկեղեցի»։ Այն կրում էր նախորդ եկեղեցու՝ Սուրբ Գևորգ անունը։ Այդ անվամբ եկեղեցի է հիշվում նաև 11-րդ դարի սկզբներին ։ Հայտնի է, որ 1923 թվականին, խորհրդային իշխանությունների ներկայացուցիչները նախատեսել էին եկեղեցին վերածել թատրոնի շենքի։ Այդ մասին տեղեկանում ենք Սիղնաղի գործակալ Հարություն քահանա Տեր-Նիկողոսյանի՝ Սիղնաղի հոգևոր իշխանություններին հղած գրությունից. «...ջրօրհնեաց օրը Անագա գիւղի հասարակութիւնը հաւաքուելով նոյն գիւղի հայոց Սուրբ Գէորգ եկեղեցւոյ գաւիթը, վայր են ձգել զանգակատան խաչն ու զանգերը և եկեղեցին փեչատել, յայտնելով թէ ուզում են այդ եկեղեցին դարձնել գիւղի թատրօն»։ Նույնն է վկայել նաև Սիղնաղի Սուրբ Գևորգ եկեղեցու միաբան Հովսեփ քահանան. «...եկեղեցին գրաւում են իրենք որպես թատրոնական շէնք»։ 1924 թվականի հունվարի 11-ին եկեղեցին արդեն ամբողջովին վերանորոգված էր և հարմարեցված թատերական ներկայացումներին ։
Սբ. Գևորգ եկեղեցին այսօր գոյություն ունի։ Անագա գյուղի հետ միավորված են եղել մոտակա Կարդանախ, Բակուրցիխե (հյուսիս-արևմուտքում) և Վաքիր (հարավ-արևելքում) գյուղերի սակավաթիվ հայերը։ Թվարկված գյուղերում երբևէ հայոց եկեղեցի չի եղել, և դրանց հայ բնակիչները օգտվել են եկեղեցուց ։
Ճարտարապետություն
Այն կառուցված է սրբատաշ քարով, աղյուսով, կղմինդրածածկ է։ Արտաքին չափերն են՝ 26 x 11,95 մ։ Մինչև 1989 թվականը օգտագործվում էր որպես կինոթատրոնի շենք ։
Խորանաշատ
Խորանաշատ վանք, հայկական վանք է Հայաստանի Տավուշի մարզի Չինարի գյուղից 2.5 կմ հյուսիս-արևելք, անտառապատ սարի արևմտահայաց լանջին ։
Պատմություն
Հիմնել է Վանական Վարդապետը (1181-1251 թվականներ ) 13-րդ դարի սկզբներին, Վահրամյանների իշխանատիրույթի կողմնակալ-հրամանատար Վահրամ Բ Գագեցու հովանավորությամբ։
Անվան ծագում
Վանքի անվան հետ կապված տարբեր աղբյուրներում կան տարբեր վարկածներ.
Ճարտարապետություն
Խորանաշատի վանական համալիրը բաղկացած է.